OpenLLM-France/wikimedia huggingface dataset:
# Euskal Herriko bidaia-gida/Herriz herri/Zumarraga

Zumarraga Euskal Herriko udalerri bat da, Gipuzkoan. 9.681 biztanle ditu.

## Ibilbideak

* Euskal Herriko bidaia-gida/Ibilbideak/Oleta-Samiñoko parajeak
* Euskal Herriko bidaia-gida/Ibilbideak/Transumantziaren bidea

## Ikus, gainera

* Euskal Herriko bidaia-gida

## Kanpo estekak

* Zumarraga Wikipedian
# Euskal Herriko bidaia-gida/Herriz herri/Zumaia

Zumaia Euskal Herriko udalerri bat da, Gipuzkoan. 10.211 biztanle ditu.

## Ibilbideak

* Euskal Herriko bidaia-gida/Ibilbideak/Historiaren itsaslabarrak
* Euskal Herriko bidaia-gida/Ibilbideak/Itsaslabar bertikalen kostaldea

## Ikus, gainera

* Euskal Herriko bidaia-gida

## Kanpo estekak

* Zumaia Wikipedian
# Euskal Herriko bidaia-gida/Herriz herri/Zuia

Zuia Euskal Herriko udalerri bat da, Araban. 2.343 biztanle ditu.

## Ibilbideak

* Euskal Herriko bidaia-gida/Ibilbideak/Oketa, erraldoiari begira
* Euskal Herriko bidaia-gida/Ibilbideak/Pagozarretako zutarria

## Ikus, gainera

* Euskal Herriko bidaia-gida

## Kanpo estekak

* Zuia Wikipedian
# Euskal Herriko bidaia-gida/Herriz herri/Ürrüstoi-Larrabile

Ürrüstoi-Larrabile Euskal Herriko udalerri bat da, Zuberoan. 93 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Ürrüstoi-Larrabile Wikipedian
# Euskal Herriko bidaia-gida/Herriz herri/Zuñiga

Zuñiga Euskal Herriko udalerri bat da, Nafarroa Garaian. 89 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Zuñiga Wikipedian
# Euskal Herriko bidaia-gida/Ibilbideak/Lorreko lakua

Barillas da Lorreko aintzirara iristen den bidezidor zirkular honen abiapuntua. Bertan, uretako hegaztien populazio askotarikoa ikus daiteke.

## Ibilbidea

Aintzira inguratu ondoren, bidezidorra nekazal bideetatik itzultzen da, landatutako zelaien eta ehun urteko olibondoen artean. Bidezidorraren hasiera, mahasti eta olibondoen nekazaritza pista batetik doa, 'La Plana' n.
Cascantetik Ablitasera doan errepidea zeharkatzean, aintziraren ertzera iritsiko gara. Une horretatik aurrera, pista garai batean zehar egindako ibilbideak baltsa hau inguratzen du, non, urtaroaren arabera, zenbait espezie ikus daitezkeen, hala nola, foka, lozorro labankoa, lertxuna, ahate koloretsua, porroi europarra, etab.
Komeni da isilik egotea eta bidetik ez irtetea hegazti horiek ez uxatzeko. Aintzirako uraren irteera erregulatzen duen eraikuntzara iristean, Queiles haranaren ikuspegi bikaina ikus dezakegu: Ablitas herria, bere gaztelu eta eliza goikaldean dituena, eta Barillas.
Ibilbideak uretako landareen gune batetik jarraitzen du. Uretara begira, ezkerretara Ablitas herria ikusten da, goialdean gaztelua eta eliza dituela; parean Barillas dago, eta eskuinaldean Erromeroaren basilika.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/4108/Laguna-de-Lor.htm
# Euskal Herriko bidaia-gida/Ibilbideak/Lokizko Santiago basilika

Ibilbide honek ikuspegi paregabeak eskaintzen ditu Lokizko mendilerrotik, eta badu beste elementu erakargarri bat ere: 30 metro inguruko koba/igarobidea.

## Ibilbidea

Ibilbidea Ollobarrengo elizaren ondoan hasiko dugu. Depositu baten ondotik igarotzen den pista zabal bat hartu, eta bidegurutze batera iritsiko gara. Zuzen jarraituko dugu Lokizko mendilerrorantz. Handik gutxira, iturri txiki batekin eta piknikgune batekin egingo dugu topo. Landaredian murgilduko gara horma harkaiztsuen azpitik, eta 200 metro baino gehixeago igoko ditugu marka zuri eta horiei jarraituta, Ollobarrengo Zuloarekin topo egin arte. 30 metroko koba/igarobide bat da, eta ilun eta kurbatuta badago ere, ez da linternarik behar.
Lur harritsu eta labainkor samar batetik gora egin (komeni da mendiko botak eramatea), eta mendilerroaren goialdera iritsiko gara. Landareek estutzen duten bide lau batetik jarraituko dugu, eta soilgune batera irtengo gara. Bertan dago basilika. Ganuzako mendatetik jaitsiko gara (ikuspegiak paregabeak dira), eta Santa Eulalia ermitatik igaroko gara Ollobarrenerantz.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/7529/Sendero-a-la-basilica-de-Santiago-de-Lokiz.htm
# Sukaldaritza liburua/Errezetak/Raf tomatea ahuntz gaztarekin

Errezeta-liburuaren parte.

## Osagaiak

4 LAGUNENTZAT
* Raf motako lau tomate .
* Tipulin bat.
* Errulo formako ahuntz gazta bat.
* Gatza.
* Ozpina.
* Oliba olio a.
* Probentzako belarrak.
* Xaflatan mozteko ogia .
Raf tomate a oraintxe hasten da puri-purian. Tomate a gazta rekin oso ongi uztartzen denez, platertxo hau presta daiteke sasoi honetan.

## Pausoak

1 Lehenik, labea berotzen ipini. Erretilu batean ogi xafla batzuk ipini, eta xafla bakoitzaren gainean gazta xafla batzuk, 2 zentimetro ingurukoak.
2 Gazta mozterakoan komeni da aurrez labana pixka bat berotzea, lana errazteko, eta batik bat gazta xaflak ez puskatzeko.
3 Ondoren, gazta xaflen gainean Probentzako belartxo batzuk jarri, eta, labea oso beroa dagoenean, bertan sartu pare bat minutuz gutxi gorabehera.
4 Bitarte horretan, tomate ak moztu. Tomate mota hori mozteko modurik egokiena ataletan moztea da. Plater handi batean kokatu tomate puska guztiak, eta gatza gehitu.
5 Ondoren, tipulin a moztu, eta ontzitxo batean oliozpina prestatu. Gero, tomate ak ongi oliozpindu.
6 Jarraian, labetik ogitxoak atera. Tomate en gainean ogi eta gazta tostak kokatu, eta jateko prest dago entsalada goxoa.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/3
# Sukaldaritza liburua/Errezetak/Romanezkoa patatekin

ROMENESKUA PATATEKIN
MAHAIKIDEAK: 4.

## OSAGAIAK

* Romaneskoa: 1 eta 1/2 sail txikietan zatitu eta garbitua.
* Patatak: 2 kraskatu.
* Gatza.
* Oliba olio birjina: 100 ml.
* Baratxuriak: 4 xerratu.

## PRESTAKETA

* Moztu romeneskoa sail txikietan. Ur hotzetan garbitu.
* Jarri kazola bat gatz eta ur ugarirekin, eta sartu bertara patatak.
* Ura irakiten hasi eta 5-8 minutura gehitu barazkia eta egosi 10-12 minutuz.
* Barazkia eta patatak eginak ditugunean, bitsadera baten laguntzaz, atera bertatik kontu handiz eta zabaldu erretilu batean.
* Zartagin batean jarri olioa eta bero dagoenean gehitu baratxuria; kolorea hartutakoan zabaldu barazkiaren gainetik.
* Jaso erretilu azpian geratutako salda eta gehitu berriz barazkietan gainetik.

## AHOLKUAK

* Kontu handia izan egosketa denborak ez pasatzearekin, bestela barazkia desegin daiteke.
* Inoiz ez irauli barazkia, bestela desegingo da.
* Barazkia eta patatak bakoitza bere aldetik ere egosi daitezke, modu honetara bakoitzaren puntua hobeto zainduko dugu.
* Ozpina gustuen arabera.
# Sukaldaritza liburua/Errezetak/Sabarin opila

SABARIN OPILA

## OSAGAIAK

* Indar irina: 1 kg. bahetua.
* Azukrea: 100 g.
* Arrautza: 750 g. edo 12.
* Gurina: 350g.
* Esnea: 100 ml.
* Ura: 100 ml.
* Legamia freskoa: 40 g.

## PRESTAKETA

* Legamia esne epeletan desegin.
* Oratzeko besoak dituen irabiagailu elektriko batean jarri osagai guztiak, gurina eta 12 arrautzak izan ezik.
* Martxan jarri, oreak gorputza hartu duela eta ontzian itsasten ez dela ikustean, gurina zatika gehitu, berriro itsasten ez dela ikusitakoan, irabiagailua itzali, estali eta utzi hartzitzen bolumena bikoiztu arte. (egokiena 28-33ºC-tara)
* Jarri berriro orea irabiagailu elektrikoan, lehenik hartzitzea jaitsiz, eta jarraian, arrautzak banan-banan gehitzen joango gara, ore elastiko eta leun bat lortu arte.
* Oreak biguna geratu behar du, mahukarekin banatzeko moduan.
* Estali eta bigarren hartzitzea egiten utziko diogu, bolumena bikoiztu arte.
* Berriro ere hartzitzea jaitsi pastelgintzako mahuka mutur leunarekin bete eta gurin eta irinez estalitako moldeetan zabaldu erdiraino. Utzi hartzitzen, moldeko ertzeraino iritsi arte.
* Egosi labean 180ºC-tan.
* Egosita eta moldetik kanpo, jarabe batekin ongi busti, eta abrikot marmeladarekin margotzen da.
* Fruta azukreztatu, pasa edo esne-gain harrotuarekin edertu daiteke.

## AHOLKUAK

* 3 hartzitze dituenez, horiek ondo kontrolatu, gehiegi hartzitzea ere ez da ona izaten, orea indarrik gabe geratzen baita.
# Sukaldaritza liburua/Errezetak/Sableux bretoia

SABLEUX BRETOIA

## OSAGAIAK

* Irin ahula: 640 g.
* Gurina: 640 g bahetu.
* Azukrea: 425 g.
* Gorringoa: 1.
* Arbendol irina : 150 g.
* Arrautza: 4 edo 200 g.
* Gatza: 15 g.
* Legamia kimiko: 10 g.

## PRESTAKETA

* Irinarekin sumendi bat osatu mahai baten gainean edo pertz baten barruan.
* Erdian legamia kimikoa, gurina pomada puntuan, azukrea, arrautza eta limoi azal birrindua jarri.
* Erditik hasita, poliki-poliki lantzen hasi, osagai guztiak bilduz.
* Elkartu osagai guztiak, gehiegi oratu gabe estali, eta sartu hozkailuan.
* Orea hoztu eta gogortutakoan, arrabolarekin eta irin pitin batekin luzatu, pastelak egiteko nahiko bagenu moldea estali. Beste aukera izango da te pastak egitea kasu horretan forma desberdinean moztuko genuke.
* 170ºC-tara 15 minutuz, labean egosi.

## AHOLKUAK

* Oinarrizko sableux orearekin alderatuz, honek osagaien artean legamia kimikoa darama, orea pitin bat igoz egosteko garaian.
* Testura trinkokoa eta hozterakoan gogorra geratzen da, arrabolarekin luzatu behar da.
* Te pastak edo pastel desberdinen oinarriak egiteko erabiltzen den gaileta ore lehorra.
# Sukaldaritza liburua/Errezetak/Raf tomatea txipiekin

Errezeta-liburuaren parte.

## Osagaiak

4 LAGUNENTZAT
* Raf motako bi tomate
* Dozena bat txipiroi
* Bi tipula txuri
* Tipula gorri bat
* Sei baratxuri ale
* Gatza
* Oliba olio birjina

## Pausoak

1. Tipula k eta baratxuri ak juliana erara moztu.
2. Barazki horiek lapikoan jarri, eta olioa eta gatza bota.
3. Su motelean ordubetez gozatzen utzi. Tarteka, nahastu.
4. Bitartean, txipiroiak garbituko ditugu.
5. Txipiroiei gatza bota, eta plantxa beroan pasatu. Minutu bat alde bakoitzetik.
6. Ondoren, lapikora gehitu tipula prestatua.
7. Segituan hasiko gara platera prestatzen.
8. Tomate a garbitu, eta bihotza kendu.
9. Ondoren, tomate bakoitza erditik moztu. Horrela, tomate oinarri lodia lortuko dugu.
10. Plateren erdian tomate erdiak ipini, eta gatza bota.
11. Ontzi batean oliozpina prestatu. Olio ozpinarekin gainetik ongi busti tomate ak.
12. Azkenik, tomate bakoitzaren gainean jarri lapikoko txipiroiak eta tipula k.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/5
# Sukaldaritza liburua/Errezetak/Raf tomateen entsalada, bakailaoarekin eta barazkiekin

Errezeta-liburuaren parte. Raf tomate en entsalada, bakailaoarekin eta barazkiekin

## Osagaiak

4 LAGUNENTZAT
* 300 g bakailao gezatu.
* Raf motako tomate a.
* Dozena bat gari zainzuri .
* 3 tipulin fresko.
* 3 piper morroi.
* Oliba olio a.
* Gatza.

## Pausoak
### 1

Lehenik, piperrak erreko ditugu. Horretarako, laberako erretilu batean ipini piperrak osorik; eta ezer bota gabe, labean sartuko ditugu, hogei minutuz, 210 gradutan. Beroa goian-behean jarri, eta ondo erre direla ziurtatu atera aurretik. Atera, eta utzi epeltzen.

### 2

Tipulin a txikitu juliana erara, eta lapiko batean erregosi, Oliba olio zorrotada batekin, gutxi gorabehera hogei minutuz, su oso motelean.

### 3

Zartagin bat berotzen jarri, olio zorrotada batekin. Gehiegi berotu aurretik, bakailao puskak jarri, su oso motelean konfitatzen, hau da, poliki-poliki erregosten. 15 minutuz eduki.

### 4

Bitartean, piperrak zuritu, haziak kendu, eta zabalik utzi erretilu batean.

### 5

Zartagin batean, gari zainzuri ak hiru edo lau minutuz frijitu.

### 6

Gero, platera osatuko dugu: tomate ari bihotza kendu, eta pusketatan moztu.

### 7

Erretilu batean ipini tomate a, eta gatz pitin bat gehitu. Ondoren, bakailao konfitatua gainean jarri. Gari zainzuri ak ere gainean kokatu, eta, azkenik, piper morroien tirak ere gehitu.

### 8

Bukatzeko, zartaginean dugun tipulin erregosiarekin osagai guztiak ongi busti.
Entsalada epela dastatzeko prest dugu!

## Erreferentziak

* ↑ Iker Markinez. Berria: https://www.berria.eus/paperekoa/2122/037/001/2018-02-24/raf_tomateen_entsalada_bakailaoarekin_eta_barazkiekin.htm
# Sukaldaritza liburua/Errezetak/Romanezkoa bexamelarekin

ROMANESKUA BEXAMELAZ
MAHAIKIDEAK 4.

## OSAGAIAK

* Romanesko egosia: 1 eta 1/2.
* Gatza.
* Bexamel saltsa fina: 750 ml. Irina eta gurina 60 g. eta 750 ml. esnerekin.

## PRESTAKETA

* Moztu romaneskua antzeko sailetan, sortatxo txikiak eginez.
* Gatzarekin eta ur ugarirekin jarri irakiten.
* Egosi 10-12 minutuz. Bitsaderarekin atera orduko hoztu.
* Zabaldu erretilu zabal batean barazkia.
* Prestatu bexamel bat eta barazkia gainetik estali.
* Labean sartu eta gainerre edo gratinatu.

## AHOLKUAK

* Kontua eduki romaneskoa gehiegi ez egosten, erraz desegiten da eta.
* Barazkia lurrinetan ere egosi genezake.
* Barazki egosia kazolatik ateratzekoan kontua eduki, bitsadera erabili, inoiz ez irauli.
* Bexamela beti azken momentuan prestatu, bestela asko lodituko da eta ezingo dugu egoki zabaldu.
* Gogoratu bexamelari beti komeni zaiola gutxienez 15 minutu egostea irin zaporea kentzeko.
# Sukaldaritza liburua/Errezetak/Rosbifa

ROASTBEEFA
MAHAIKIDEAK: 8

## OSAGAIAK

* Atzealdeko solomo hezurgabetua edo entrekota: 1800 g.-ko pieza zatia koipe eta guzti.
* Oliba olioa: 100 ml.
* Gatza.
* Piperbeltza.

## PRESTAKETAK

* Haragia sukaldaritzako hariarekin indartsu lotu, ahalik eta forma biribilduena emanez.
* Solomoa gazitu eta gustuko badugu, piper hautsarekin ere ondu.
* Zartagin betean olio tanta batekin, eta su bizian haragia alde guztietatik gorritu, gehiegi egin gabe.
* Piztu labea 200ºC-tan, eta bertan eduki erretzen 12-20 minutu inguru.
* Labetik atera eta utzi beste 15 minutuan bere horretan.
* Labana zorrotz-zorrotz batekin moztu xerra nahiko finak eta platerean jarri.

## AHOLKUAK

* Patata purea-rekin edo barazki egosiekin zerbitzatzen ohikoa da.
* Haragi zatiaren loditasunak eta lortu nahi den jateko puntuak baldintzatuko du erretzeko denbora.
* Saltsa bat nahi izatera, haragiak bai zartaginean eta bai labeko erretiluan bota duen zukua berreskuratu salda ilun batekin, eta arto irin finduarekin loditu ondoren, gainetik busti.
* Plater hau prestatzeko haragi mota ugari erabil daitezke, solomoaz aparte, isats ondokoa, maskala, borobila....
* Era berean ohikoa da haragia ondo hozten uztea, eta jaki-hotz moduan jatea.
# Sukaldaritza liburua/Errezetak/Sableux orea edo te pastak

SABLEUX OREA EDO TE PASTAK

## OSAGAIAK

* Irin ahula: 500 g. bahetu .
* Gurina: 300 g.
* Azukrea: 150 g.
* Gorringoa: 6 unitate edo 100 g.
* Limoia: 1 azal birrindua.

## PRESTAKETA

* Bahetutako irinarekin sumendi bat osatu mahai baten gainean edo pertz baten barruan.
* Erdian gurina pomada puntuan, azukrea, arrautza eta limoi azal birrindua jarri.
* Erditik hasita, poliki poliki lantzen hasi, osagai guztiak bilduz.
* Elkartu osagai guztiak gehiegi oratu gabe, estali eta sartu hozkailuan.
* Orea hoztu eta gogortutakoan, arrabolarekin luzatu, pastelak egiteko moldea estaliz.
* Te pastak egiteko berriz, orea zentimetro erdiko lodieran luzatu ondoren, nahi dugun forma emanez moztuko ditugu.
* Kasu batzuetan, almendra eta azukrearekin, gorringoarekin, anisarekin edo bestelako formak emanez, mota guztietako pastak egitea izango dugu.
* Erretilu batean zabaldu, eta 170ºC-tara 15 minutu inguruan, labean egosi.

## AHOLKUAK

* Sukaldaritzan pasta hau gazia erabil daiteke, bereziki tartaletak edo Quicheak egiteko.
* Te pastak edo pastel desberdinen oinarriak egiteko erabiltzen den gaileta ore lehorra da.
# Sukaldaritza liburua/Errezetak/Bakailao brandada piperrekin eta ziazerbekin

Errezeta-liburuaren parte.

## Osagaiak

4 LAGUNENTZAT
* 2 pipermorro.
* 400 g bakailao garbi.
* 2 patata .
* Esne gaina eta esnea.
* Ziazerba hosto batzuk.
* 4 baratxuri ale.
* Gatza.
* Oliba olio a.

## Pausoak

1 Labea berotzen ipini, eta, piperrak labeko erretilu batean jarri ondoren, labean sartu. Hogei bat minutu eduki.
2 Atera, eta epeltzean, azala kendu eta zerrendatan moztu. Gorde.
3 Patata k zuritu, eta pusketa txikitan moztu. Lapiko txiki batean ipini, eta baratxuri zurituak osorik gehitu.
4 Esne basokada bat eta baso erdi bat esne gain gehitu. Gatz pitin bat eta olio oliba tanta batzuk gehitu. Ondoren, irakiten jarri taparik gabe, 30 minutu.
5 Bakailaoa gehitu, eta beste hamar minutu egosi.
6 Jarraian, osagai horiek guztiak irabiagailuarekin birrindu. Hala, krema gozo bat lortuko dugu; horri esaten diogu brandada.
7 Piperrak zartagin batean ipini, eta su motelean berotzen jarri, oliba olio eta gatz pitin batekin.
8 Labeko erretilu batean ziazerba hostoak jarri, banan-banan zabalduak. Bakoitzaren gainean koilarakada bat brandada jarri, eta berriro, estalki modura, beste hosto bat jarri bakoitzaren gainean.
9 Labe beroan sartu, minutu pare bat. Bukatzeko, platerean piper zerrendatxo batzuk jarri, eta, gainean, ziazerba eta bakailao brandada.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/4
# Sukaldaritza liburua/Errezetak/Bainilazko moussea

BAINILAZKO MOUSSEA EDO BAVAROISEA
MAHAIKIDEAK: 6-8 lagunentzat.

## OSAGAIAK

* Ingalaterrako krema: 700 ml.
* Gelatina: 15 g.
* Esne-gaina: 500 g. erdi harrotu.

## PRESTAKETA

* Gelatina orriak ur hotzetan beratu 5 minutuan.
* Esne-gain eta esnearekin Ingalaterrako krema egin, eta 50ºC ditugunean, urtu bertan gelatina.
* 30ºC inguru dugunean, berriz, joan gehitzen esne-gain erdi harrotua hagatxoarekin nahasten dugun bitartean.
* Ontzietan jarri edo moldeetan zabaldu, eta hozten utzi.

## AHOLKUAK

* Osagai desberdinak nahasteko garaian, inoiz ez irabiatu, kontu handiarekin nahastu bakarrik.
* Esne-gaina nahasteko garaian, gainerako osagaiak ezin dira inoiz beroak egon; bestela, esne-gaina jaitsi egingo zaigu.
* Gelatinari eman nahi diogun gogortasunaren arabera, gelatina gehiago edo gutxiago erabiliko dugu.
* Gelatina horri beste estalki bat jarri nahi izanez gero, lehenengo izoztu egingo behar.
# Sukaldaritza liburua/Errezetak/Bakailao entsalada

BAKAILAO ENTSALADA HOTZ-BEROA
MAHAIKIDEAK: 4

## OSAGAIAK

* Bakailao gezatua: 300 g.
* Patata: 2 txiki edo 250 g. garbitu.
* Piper berdea: 1 lerro erditan.
* Tipulina: 1 lerro erditan.
* Oliba olio birjina: 100 ml.
* Gatza.
* Entsaladetako letxuga eta hosto desberdinak : 4 eskukada, garbitu, desinfektatu, lehortu eta zatitu.
* Oliba olio birjina: 75 ml.
* Jerezko ozpina: 15-25 ml.
* Gatza.
* Tipulin hostoa: 8 xehatu.

## PRESTAKETAK

* Bakailaoa jarri kazola zabal batean ur pitin batekin. Estali taparekin eta irakin minutu pare batez; egosi lurrunetan.
* Eskuekin xafletan desegin eta gorde.
* Patata egosi ur gazituan 25 minutuz azal eta guzti, zuritu eta xerra edo xafla finetan moztu, gorde.
* Tipulina eta piper berdea frijitu zartagin batean, olio eta gatz pittin batekin, eta gorde.
* Anoako budin molde baten edo katilu txiki baten azpian jarri lehenik patata xerra bat edo bi, ondoren, piper eta tipula eta gero bakailaoa. Errepikatu osagaiak bi aldiz milorri moduko bat osatuz.
* Katilu batean oliba olioa, ozpina eta gatza nahasi.
* Entsalada muntatzeko, epeldu, maria bainuan edo mikrouhinean molde bakoitza eta irauli plater baten erdian.
* Pertz batean ozpin-olio erdiarekin blaitu letxugak; esku garbiak erabiliz inguratu budin moldea.
* Amaitzeko, soberan geratu zaigun ozpin-olioa plateraren alboetan banatu, eta tipulin hosto xehatuak gainetik zabaldu edertzeko.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela.
* Ez da zergatik ozpin-olio guzia erabili behar. Kontu izan gehiegi blaitu gabe.
# Sukaldaritza liburua/Errezetak/Bakailao eta piper erre entsalada epela

Errezeta-liburuaren parte. Bakailao eta piper erre entsalada epela

## Osagaiak

4 pertsonarentzako osagaiak:
* 400 g bakailao gezatu.
* 3 pipermorro handi.
* Letxuga 1.
* Tipulin 1.
* 3 baratxuri ale.
* Oliba olio birjina.
* Modena ozpina.
* Sagardo ozpina.
* Gatza.

## Pausoak

Piperrak erreko ditugu lehenengo. Horretarako, laberako erretilu batean ipini piperrak osorik, eta ezer bota gabe labean edukiko ditugu 20 minutuz, 210 gradutan. Beroa goian eta behean ematen duela jarri labea, eta ondo erre dela ziurtatu atera aurretik. Atera eta utzi epeltzen. Bitartean, letxuga garbitu eta ondo lehortu.
Tipulin a txikitu juliana erara, eta ontzi batean jarri. Bota bertara gatz pitin bat, koilarakada bana sagardo eta modena ozpin eta dozena erdi bat koilarakada oliba olio . Baratxuri aleak ahalik eta puska txikienetan moztu, ontzira gehitu eta ongi nahastu. Gorde.
Zartagin batean olio zorrotada bat bota eta jarri berotzen. Gehiegi berotu aurretik, bakailao puskak jarri oso su motelean konfitatzen, hau da, poliki-poliki erregosten. 15 minutuz eduki. Bitartean, piperrak zuritu, haziak kendu, eta zabalik utziko ditugu erretilu batean.
Entsalada platerean aurkezteko, molde borobil bat jarri plateraren erdian. Moldearen paretak piperrez ongi estali, barnean letxuga hostoak jarri eta, ondoren, tipula eta baratxuri olio-ozpinez busti. Jarraian, bakailao pusketa batzuk jarri gainean, eta jarri beste piper xafla bat gainetik, estalki moduan. Guztia berriro oliozpindu eta, bukatzeko, poliki-poliki moldea altxatu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/16
# Sukaldaritza liburua/Errezetak/Bakailao frijitua
## BAKAILAOA FRIJITUA PIPER BERDE ETA TIPULAREKIN

MAHAIKIDEAK: 4

## OSAGAIAK

* Oliba olio birjina: 200 ml.
* Baratxuria: 2 xerratu.
* Tipula: 1 lerrotan.
* Piper berde italiarra: 6 lerrotan.
* Bakailao gezatua: 1 kg. 8 zatitan.
* Irina: Bakailaoak estaltzeko.
* Gatza.

## PRESTAKETA

* Zartagin batean olioa eta baratxuriak su erdian jarriko ditugu; gorritzen hasitakoan, tipula eta piper berdea gehituko ditugu.
* Horiek ere gorritzen direnean, erretiratu.
* Bakailaoa zapi batekin ongi lehortu, irinetan pasa, eta su bizian, zartaginean frijitu minutu inguru alde bakoitzetik.
* Bakailaoa bertatik erretiratu eta plater batean jarri.
* Bakailaoaren gainean, barazkia jarri eta gatzatu.

## AHOLKUAK

* Gezatutako bakailaoa prestatu aurretik, ongi lehortu behar da beti.
* Piper berdeari pipermorro gorria jar diezaiokegu.
# Sukaldaritza liburua/Errezetak/Bainilazko izozkia

BAINILAZKO IZOZKIA

## OSAGAIAK

* Esnea: 500 ml.
* Gozogintzako esne-gaina: 500 ml.
* Bainila: 1/2.
* Azukrea: 150 g.
* Gorringoa: 10-12.

## PRESTAKETAK

* Irakin esnea 5 minutuz su baxuan bainilarekin.
* Puntazorrotz aiztoarekin ireki bainila erditik, eta barruko haziak arraskatu eta gehitu dena esnetara; irakin beste 5 minutuan, eta utzi hozten.
* Gozogintzako pertz batean gorringoak azukrearekin irabiatu.
* Nahastu esnea gorringoarekin.
* Maria bainuan jarri, eta hagatxoa lagun nahasi momentuero.
* Maria bainuko urak ez du inoiz irakin behar.
* Horrela edukiko dugu nahasketak 80ºC izan arte ( nahasketa lurrintzen hasi edo pitin bat loditzen)
* Momentu horretan pertza maria bainutik atera, eta kanpoan eragiten jarraituko dugu epeldu arte.
* Ingalaterrako krema hau ongi hoztutakoan , izozkia egiteko gailuan sartu eta martxan jarriko dugu.
* Izozkiak guk nahi dugun dentsitatea lortutakoan, ontzi batera atera eta izozkailuan mantendu.

## AHOLKUAK

* Kontu izan tenperatura gehiegi ez igotzearekin; 83ºC pasatuz gero, gorringoa mamitu egingo da eta pinporta modukoak sortuko zaizkio.
* Termometrorik izango ez bagenu, erreferentzia da, krema lurrintzen hasten denean edo pittin bat loditzen; hori ikusitakoan, atera pertza Maria bainutik.